Publication: Magyar Közlöny
Issue: MK-1998-68 (Year: 1998, Number: 68)
Era: 1990-2004
Section: mestervizsga-követelményrendszere megegyezik a 33/1997. (X. 31.) NM rendeletben
Paragraph Index: 40

mestervizsga-követelményrendszere megegyezik a 33/1997. (X. 31.) NM rendeletben megjelent, fogtechnikus szakmánál közölt követelményrendszerrel. 2.5. Követelmények az egészségügyi szolgáltatással kapcsolatos ismeretek terén: — ismerje az egészségügyi szolgáltatások igénybevételének feltételeit és lehetőségét, — ismerje a szolgáltatások belső, külső minőségi rendszerének lényegét, — ismerje a betegjogi képviselő intézményét, — ismerje a rehabilitáció fajtáit, kiemelten a gyógyászati segédeszköz ellátás rendszerét, — ismerje a gyógyászati segédeszközök minőségi követelményeit, — ismerje az egészségügyi szolgáltatáshoz való jogot, — ismerje a beteg-, klienstájékoztatáshoz való jogot, — ismerje az egészségügyi dokumentáció megismerésének jogát, — ismerje az orvosi titoktartáshoz való jogot, — ismerje a beteg panaszainak egészségügyi szolgáltatónál történő kivizsgálásának lehetőségét. IV. A szakmai minősítés és vizsgáztatás rendje A mestervizsgát az Országos Mestervizsga Szabályzat, valamint a Magyar Kézműves Kamara Mestervizsga Szabályzatában foglaltak szerint kell előkészíteni és megszervezni. A mestervizsga célja annak megállapítása, hogy a mesterjelölt: — elsajátította-e a tevékenység gyakorlásához mester szinten szükséges szakmai elméleti és gyakorlati, vállalkozási, pedagógiai, egészségügyi szolgáltatási ismereteket, — képes-e munkáját magas színvonalon, önállóan végezni, — rendelkezik-e a mesterszint és szakmai követelmények által támasztott tudáselemekkel, gyakorlati készségekkel. A mesterjelöltnek a Mestervizsga Bizottság előtt kell számot adnia gyakorlati tudásáról és elméleti felkészültségéről. A mestervizsga részei és sorrendje: — szakmai gyakorlati vizsga, — szakmai elméleti vizsga (írásbeli, szóbeli), — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga.

Source: https://magyarkozlony.hu/hivatalos-lapok/49eb4c19b7625f4524932140e2a69fdfdfd9636d/dokumentumok/4ddfc5ed1e421ce1228abc6ad932aea0aa43e06c/letoltes